《送乾元寺`住持实大师》
宋代·文彦博

乾元古道场，宛在香山阳。实师应请去，无滞于一方。

飘然振镮锡，殊不事包囊。孤风尤可尚，静法固有常。

真心得正住，安重如陵冈。况闻师议论，博洽而精详。

和会禅与讲，若登圭峰堂。迎知向学众，汲汲趋门墙。

洪钟既大叩，随宜为发扬。清伊自南来，长波极渺茫。

所谓筏喻者，利济如侨梁。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。